எகிப்தின் ஐந்தாம் வம்சத்தினர் ஆண்ட பழைய இராச்சிய ஆட்சிக் காலத்தில் (கிமு 2498 – 2345) மன்னர் யுசர்காப் (கிமு 2494–2487) ஆட்சியில் சூரியக் கடவுள் வழிபாடு துவங்கியது. சூரியக் கடவுளுக்கு வழிப்பாட்டுத் தலங்கள் கட்டப்பட்டது. 

யுசர்காப்பின் மகன் சகுரே ஆட்சியில் (கிமு 2487–2475) எகிப்தின் அண்டைப்பகுதிகளைக் கைப்பற்றினார். சகுரேவிற்குப் பின் ஆட்சிக்கு வந்த அவரது மகன் நெபெரிர்கரே ககாய் (கிமு 2475–2455), புதிய அரச பட்டங்களை அறிமுகப்படுத்தினார். ஐந்தாம் வம்சத்தின் மூன்றாம் மன்னர் "நெப்ரிர்கரே கலை" (Neferirkare Kakai) ஆட்சியில் 
கிமு 2,400ல் கட்டப்பட்ட கல்லறை, டிசம்பர், 2018ல் அகழாய்வில் கண்டுபிடிக்கப்பட்டது. 

இவருக்குப் பின்னர் வந்த மன்னர்களான நெபெரேப்பிரே (கிமு 2455–2453) மற்றும் செப்செகரே ஆகியோர் குறுகிய காலமே பழைய எகிப்திய இராச்சியத்தை ஆண்டனர். 

இவ்வம்சத்தின் இறுதி மன்னர்கள், மென்கௌஹோர் (கிமு 2421–2414 ), ஜெத்கரே செசி (கிமு 2414–2375) மற்றும் உனாஸ் (கிமு 2375–2345) ஆவர். 

பழைய எகிப்திய இராச்சியத்தினர் செங்கடல் வழியாக, பண்டைய அண்மை கிழக்கு நாடுகளுக்கு கருங்காலி மரப்பொருட்கள், நறுமண ஊதுபத்திகள், தங்கம் மற்றும் செப்புப் பாத்திரங்களை ஏற்றுமதி செய்வதற்கு மரக்கலங்களை கட்டினர்.

ஆறாம் வம்ச பழைய எகிப்திய இராச்சியத்தின் வீழ்ச்சி
கலை
ஐந்தாம் வம்சம் (கிமு 2498 – 2345)
பழைய எகிப்திய இராச்சியத்தின் பெருமைகள்